Ekialdeko Nusa Tenggara

Ekialdeko Nusa Tenggara () Indonesiako 34 probintzietako bat da, Sondako uharte txikiak izeneko uhartediaren ekialdea hartzen duena, Timor uhartearen mendebaldeko zatia barne. 48.718 kilometro koadroko eremua du, eta 2014an 5.265.340 biztanle zituen. Hiriburua Kupang da.

 Geografia 
550 bat uhartek osatzen dute probintzia hau. Hiru garrantzitsuenak Flores, Sumba eta Timorren mendebaldeko zatia dira. Timorren ekialdeko zatia errepublika independentea da, Ekialdeko Timor deritzona. Beste uharte batzuk Adonara, Alor, Ende, Komodo, Lembata, Menipo, Raijua, Rincah, Roti, Savu, Semau eta Solor dira.

 Demografia 
2015eko erroldaren arabera, Ekialdeko Nusa Tenggaran 5.265.340 pertsona bizi dira, 48.718 kilometro koadroko eremuan; biztanle dentsitatea 108 biztanle kilometro karratuko da. Erlijio nagusia kristautauna da, %55 katolikoak eta %32 protestanteak; %9 musulmanak dira, eta gainontzeko %4a budista eta hinduisten artean banatzen da.

Probintzia hau Indonesiako pobreenetako bat da. 2004ko estatistiken arabera, biztanleen %28 pobrea zen, Indonesian, aldiz, %17. Urte horretan, errenta gordina pertsonako 2,9 milioi errupia izan zen Ekialdeko Nusa Tenggaran, eta 9,5 milioi errupia Indonesian.

 Erreferentziak 

 Kanpo estekak